|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 27.aprīlī** |  **Nr. GND/2023/391** |
|  |  **(protokols Nr.7; 37.p)** |

**Par Lizuma pagasta dzīvokļa īpašuma “Ražotāji” - 1 atsavināšanu**

Izskatīts **Gulbenes novada Lizuma pagasta pārvaldes**, reģistrācijas numurs 40900015499, juridiskā adrese: “Akācijas”, Lizums, Lizuma pagasts, Gulbenes novads, 2023.gada 23.marta iesniegums Nr. LZ/4.2/23/10 (Gulbenes novada pašvaldībā saņemts 2023.gada 23.martā un reģistrēts ar Nr. GND/5.13.2/23/716-G) ar lūgumu atsavināt dzīvokļa īpašumu “Ražotāji” – 1, Lizums, Lizuma pagasts, Gulbenes novads. Iesniegumā kā pamatojums atsavināšanai norādīts, ka dzīvoklis turpmāk nav nepieciešams pašvaldības funkciju nodrošināšanai, jo apsekojot dzīvokli ir konstatēts, lai dzīvokli varētu izīrēt, tajā ir jāveic kapitālie ieguldījumi – jāatjauno sienu, grīdas, un griestu apdare, jāatjauno elektroinstalācija, un jāveic logu un durvju nomaiņa. Gulbenes novada Lizuma pagasta pārvaldei nav pietiekošu finanšu līdzekļu, lai šādus ieguldījumus dzīvoklī veiktu.

Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, 73.panta ceturto daļu, kas nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, Publiskas personas mantas atsavināšanas likuma 4.panta otro daļu, kas nosaka, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 3.panta pirmās daļas 1.punktu, kas nosaka, ka publiskas personas nekustamo un kustamo mantu var atsavināt pārdodot izsolē, tai skaitā izsolē ar pretendentu atlasi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, un Attīstības un tautsaimniecības komitejas ieteikumu: atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, Gulbenes novada dome NOLEMJ:

1. REĢISTRĒT dzīvokļa īpašumu “Ražotāji” – 1, Lizums, Lizuma pagasts, Gulbenes novads, (telpu grupas kadastra apzīmējums 5072 006 0262 001 001), zemesgrāmatā kā patstāvīgu nekustamo īpašumu.

2. UZDOT Gulbenes novada pašvaldības administrācijas Īpašumu pārraudzības nodaļai veikt darbības, kas saistītas ar iepriekšminētā nekustamā īpašuma ierakstīšanu zemesgrāmatā uz Gulbenes novada pašvaldības vārda.

3. NODOT atsavināšanai Gulbenes novada pašvaldībai piekrītošo dzīvokļa īpašumu “Ražotāji” – 1, Lizums, Lizuma pagasts, Gulbenes novads, kas sastāv no telpu grupas ar kadastra apzīmējumu 5072 006 0262 001 001, un pie tās piederošām kopīpašuma 5630/94560 domājamām daļām no būves ar kadastra apzīmējumu 5072 006 0262 001 (dzīvojamā māja), 5630/94560 domājamām daļām no būves ar kadastra apzīmējumu 5072 006 0262 019 (šķūnis), un 5630/94560 domājamām daļām no zemes ar kadastra apzīmējumu 5072 006 0262, atklātā mutiskā izsolē ar augšupejošu soli.

4. UZDOT Gulbenes novada domes Īpašuma novērtēšanas un izsoļu komisijai organizēt lēmuma 3.punktā minētā nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada domes sēdē.

Gulbenes novada domes priekšsēdētājs A. Caunītis

Sagatavoja: M. Ķelle